TERVENEMINE KUULUB SULLE
"Seitse palveviisi"
Tere! Olen Juennine Fox.
Alustame viieosalise seeriaga, mille pealkirjaks "Võidukad palved".
See on õpetus sellest,
kuidas saada läbimurre ning palvevastused.
Igaüks meist vajab läbimurret.
Igaüks meist vajab palvevastuseid.
Tähtis on palvetada efektiivselt, et saada palvevastuseid.
Tänapäeval palvetatakse palju, kuid seda ei tehta Sõna kohaselt
ega õigel viisil, et näha tõhusaid tulemusi.
Sel juhul kaotame julguse
ning süüdistame Jumalat, sest ei saa palvevastuseid.
Vastused on siiski teel, kui meie vaid jätkaksime palvet.
Õpetan nende viie saate jooksul,
kuidas palvetada efektiivselt ning saada läbimurre.
Samuti kuidas tugevdada
oma sisemist vaiminimest, et palvetada võidukaid palveid
ning oleksid tugev ja ületaksid palves iga mäe.
Olen rõõmus nende õppetundide pärast.
Võta lahti ka oma Piibel.
Vaatame sealt kõike sõna-sõnalt.
Usun, et peame seisma Jumala Sõnal.
Jumala Sõna on lõplik autoriteet meie olukordades.
Ava minuga koos oma Piibel.
Esiteks, teeme kindlaks, mis on palve.
Palve on suhtlemine Jumalaga.
Palve on müüripraos seismine.
Palve on Jumalale kellegi eest kostmine.
See on palve Jumala poole enda või kellegi teise pärast.
Palve on kui vahimees, kes valvab müüri peal.
Vanasti, näiteks Jeruusalemmas,
olid müüridel vahimehed, kes valvasid linna väravaid.
Nad liikusid müüridel ning valvasid linna.
Vahimehed valvasid, et vaenlane ei saaks linna tungida.
Palve toimib samuti.
Me oleme Jumala lapsed.
Maa peal ei juhtu midagi, kui me ei palveta.
Jumal on kutsunud meid olema vahimehed,
et valvaksime linna ja inimeste üle ning seisaksime müüripraos,
et taevane Kuningriik avalduks maa peal.
Jumala vahimeestena peame olema valvel,
et teaksid enda ümber toimuvat ning saaksid Jumalaga suhelda.
Samuti võtavad nad Temalt sõnumeid vastu ja tegutsevad.
Vahimehed pole lihtsalt palvetajad ja sõnumite vastuvõtjad
vaid nad peavad ka teadma, mida kuulduga ette võtta.
Jesaja 62:6-7:
"Sinu müüride peale, Jeruusalemm, olen ma seadnud vahid,
kogu päeva ja kogu öö ei tohi nad hetkekski vaikida.
Issanda meenutajad, ärgu olgu teil puhkust (ärge vaikige)
ja ärge andke temale puhkust enne kui ta on rajanud Jeruusalemma
ja seadnud selle maa peale kiituseks!"
Kui loeme, mida Jumal räägib Jesaja 62. ptk-is vahimeestest,
märkame, et need vahimehed ei tohi kunagi vaikida.
Nad ei vaadanud tegevusetult linnas toimuvat.
Nendel vahimeestel oli hääl.
Nad kuulutasid ja hoiatasid.
Kuidas teeme seda täna kristlastena?
Rääkides Jumalaga ning kuulutades Tema Sõna.
Seisame müüripraos, kuulutades:
"Jumal, see toimub minu või kellegi teise elus.
Las räägin Sinuga, vestleme sel teemal.
Tahan kuulda, Jumal, Sinu arvamust selle kohta."
Jumal ütleb samuti, et me ei lõpetaks palvetamist.
Jumal tahab, et jätkaksime, kuni saame palvevastuse.
Jumala süda ütleb, et palveta,
kuni Jeruusalemm on seatud maa peale kiituseks.
Kui kaua ma siis palvetan?
Niikaua, kuni saan vastuse.
See on nii tähtis teema.
Tean paljusid inimesi,
kes annavad alla, kui nad ei saa kohe palvevastuseid.
Nad arvavad, et Jumal ütleb neile: "Ei!"
Viivitus ei tähenda keeldumist.
See tähendab, et sa pole veel läbi murdnud.
Lapsena kuulsin,
kuidas vanaema rääkis läbimurdmisest.
Ta ütles ikka: "Ma pean läbi palvetama."
Ta ütles, et pean palvetama, olenemata kui kaua läheb aega,
koputama Taeva väravatele, kuni ma saan vastuse.
Usun, et lõpetame liiga ruttu.
Me palvetame ühe päeva.
Näiteks palume, et mu poeg saaks päästetud.
Me palvetame aasta või kaks ja kui tundub, et pole lootust,
siis me anname alla, öeldes, et nii asjaolud ongi.
Jumal tahab, et elaksime võidus igas oma eluolukorras.
Piibel ütleb, et Ta on määranud meile võidu
ning peame triumfeerima Jeesuses Kristuses.
Matteuse 21:13.
Jeesus ütles, et Jumala koda peab hüüdma palvekojaks.
Peaksime palvekojas kogu aeg palvetama.
Inimesed peaksid nägema palvetavat Kristuse ihu.
Miks? Jumal vastab palvetele.
Niivõrd julgustav on teada,
et kui meie palvetame, siis Jumal vastab meile.
Miks me siis vahel ei saa palvevastuseid?
Sõna lugedes, nägin,
et Jumala ette tuleb tulla teatud viisil.
Kui lähed panka raha välja võtma, tuleb sul täita teatud protseduurid.
Pead tegema ülekande või mingi muu protseduuri.
Ühesõnaga, pangast raha saamiseks pead läbima teatud sammud.
Samuti on palves teatud protseduurid.
Olen avastanud seitse palveviisi, et saada tulemusi.
Esiteks, Markuse 11:25-26: "Ja kui te olete palvetamas,
siis andke andeks kui teil on midagi kellegi vastu,
et ka teie Isa taevas annaks teile andeks teie eksimused.
Kui te aga ei anna andeks, siis ei anna ka teie Isa,
kes on taevas, teie eksimusi teile andeks."
Jeesus rääkis siin palvest.
Ta ütles, et kui palvetate, siis andke andeks.
See on väga oluline.
Kuidas saan palvevastuse,
kui mul on midagi kellegi vastu, kes on mulle haiget teinud?
Kallid, vahel räägitakse meist taga või laimatakse meie isiksust.
Me hoiame eneses seda valu ja solvumist.
Hiljem läheme Isanda ette ning palume midagi.
Isand, palun tee seda, aita mind!
Me ei saa vastust ja arvame, et Jumala vastus on: "Ei!"
Oleme eksinud esimese asja vastu.
Kui sa tuled Isa ette, siis katsu läbi oma süda.
Isa, kas on keegi, kellele ma pole andeks andnud?
Näita mulle.
Ma annan andeks neile, kes on mulle haiget teinud.
Ma vabastan nad.
Miks?
Jumal, kuna 2000 aastat tagasi andestasid mulle.
Ütlesid, et Isa annaks andeks, sest inimesed ei tea, mida teevad.
Jeesus on käskinud meil andestada.
Kui me ei andesta, siis on sellel tagajärjed.
Andestamatuse tagajärjel ei anna Jumal meile andeks.
Ehk mõtled, et see pole tähtis.
"Arvan, et seda ei anna Jumal mulle andeks."
Kuidas saad läbimurde, kui sa pole andestanud
või kuidas saad olla suhtes Jumalaga, kui sinu südames on andestamatust?
Meie puhtus on tähtis, kui läheme taevasesse panka.
Teiseks, Jaakobuse 5:16.
Palveta enne teiste kui enda eest.
"Tunnistage siis üksteisele oma patud
ja palvetage üksteise eest, et te saaksite terveks!
Õige inimese mõjuvõimas eestpalve saadab palju korda."
Mulle meeldib see kirjakoht.
Mõjuvõimas eestpalve saadab palju korda.
Ma ütleks seda nii,
et kogu südamest tulev eestpalve teeb suure väe kättesaadavaks.
Selline palve annab tulemuse.
Kui palvetan kogu südamest, siis tuleb muutus.
Sellisel palvel on mõju.
See teeb palju väge kättesaadavaks.
Selleks tunnistage oma patud ning olge läbipaistvad.
Ütle, et mul pole kõiki vastuseid ning ka mina võitlen.
Ära ütle, et mul pole probleeme vaid üksnes su vennal.
Näe oma probleemi, aga palveta teiste eest.
Palvetage üksteise eest, et te saaksite terveks.
Sageli, kui vajan läbimurret, pean palvetama esiteks teiste eest.
Kuningriigi printsiip on õnnistada teisi enam kui end.
Parem on anda, kui saada.
Alati on parem pidada silmas kedagi teist kui end.
Kui paneme selle põhialuseks, näeme me palvetades tulemusi.
Unustad ära enda ja palvetad esiteks abikaasa või laste eest.
Kas kellelgi on veel vajadusi?
Kui sina palvetad teiste eest, siis täidab Jumal sinu vajadused.
Oled rõõmustanud Jumala südant.
Kolmandaks, Piiblis öeldakse,
et kui me palvetame, siis peame palvetama valitsuse eest.
1. Timoteose 2:1-2: "Ma kutsun siis üles anuma,
palvetama, tegema eestpalveid ja tänupalveid kõigi inimeste eest
kuningate ja kõigi ülemuste eest et me võiksime elada vaikset
ja rahulikku elu kõiges jumalakartuses ja väärikuses."
Väga tähtis on palvetada meie juhtide eest.
Tean, et sageli on meil
poliitikuid või inimesi, kes meile ei meeldi.
Teatud asjadega me pole nõus.
Sel hetkel tuleb esimesena kiusatus hakata rääkima nende vastu.
"See inimene ei tea, mida ta teeb."
Sõnades on aga vägi.
Piiblis öeldakse, et elu ja surm on keele meelevallas.
Õnnistus kaitseb linna.
Jumal tahab, et toetaksime oma juhte palves.
Me ei tohi rääkida halba ega neid needa
vaid peaksime paluma, et Jumal toetaks meie valitsust,
hoiaks meie peaministrit ja presidenti.
See on tähtis, et me ehitame nad üles
ning me toetame ja õnnistame neid.
Isa, õnnista, anna neile tarkust ja head nõu, Jeesuse nimel.
See on teine viis, kuidas teiste eest palvetada.
Kolmandaks, palvetamiseks peame tundma Jumala Sõna.
Tihti käime koguduses suhtumisega, et pastor peab meile kõike õpetama.
Tegelikult ei mäleta me, mida ta ütles möödunud nädalal.
Kui palju jutluseid saad sa meelde jätta?
Kõige olulisem tõde on et Jeesus suri isiklikult sinu eest.
Ta tahab sinuga suhelda.
See on väga oluline.
Piibel on Jumala armastuskiri sinule.
See on isiklikult sulle mõeldud.
Mulle meeldib öelda, et Piibel on minu oma.
Ma pean ka teadma, mis Piiblis on kirjas.
Kõik tõotused on jah ja aamen.
Kui sa ei tea, mis on tõotatud, kuidas sa seda siis usud?
Peame uskuma Jumala Sõna.
Kui me palume midagi Ta tahte kohaselt, saame ka seda.
Tema tahe on kirjas Tema sõnas.
Kui sa ei tea Tema Sõna, kuidas sa tead siis Ta tahet?
Kuidas sa tead, et Jumal tahab tervendada?
Kas Jumal tahab, et abielluksid?
Kas Jumal tahab, et tegeleksid teatud alaga?
Me peame teadma, mida ütleb Jumala Sõna.
Kui teame, mida ütleb Jumala Sõna, saame sellele toetuda.
1. Johannese 5:14-15: "Ja see ongi julgus,
mis meil on Tema ees, et kui me midagi
Tema tahtmist mööda palume, siis Tema kuuleb meid.
Kuna me teame,
et ta meid kuuleb, siis teame ka,
et meil on käes need palved, mis me oleme Temalt palunud."
Tahan sind julgustada,
et võtaksid igal päeval tund aega Jumala sõna lugemiseks.
Küsi Jeesuselt: "Mida tahad mulle täna öelda?
Õpeta mulle oma Sõna."
Piiblis öeldakse, et Püha Vaim juhib meid tõesse.
Näita mulle, mida peaksin tegema.
Püha Vaim, juhi mind tõesse,
et õpiksin tundma Sinu sõna, ja anna mulle ilmutuslikke teadmisi.
Õpeta mulle, kuidas saan seda igapäevases elus kasutada.
Näita mulle tõotusi, mida oled mulle andnud.
Sel viisil saad teada, mis on need tõotused.
Kui hingevaenlane tahab sind lüüa,
siis vastad: "Ei, ma ei võta vastu seda haigust, valu ega häbi,
sest Jeesus vabastas mind sellest, kui Ta läks ristile."
Saad sellest Jumala sõnaga keelduda.
Neljandaks, küsi.
Paljud inimesed arvavad,
et nad küsivad, kuid tegelikult ei küsi.
Nad nutavad ja vinguvad.
"Ma ei vääri seda."
"Jumal, ma ei tunne end hästi."
"Ma olen muserdatud, rõhutu või depressioonis."
Tuleme vingudes Jumala juurde.
Piibel ei ütle, et vingujad saavad vastuse.
Vastuse saavad hoopis need, kes küsivad uskudes.
Loe minuga koos Johannese 14:12-13:
"Tõesti, tõesti, ma ütlen teile, kes usub minusse,
see teeb neidsamu tegusid, mida mina teen
ja ta teeb nendest suuremaid, sest mina lähen Isa juurde.
ja mida te iganes palute minu nimel,
seda ma teen, et Isa saaks kirgastatud Pojas.
Jeesus ütleb, et Tema nimel paludes Ta viib selle me elus täide.
Kui palute Isalt Jeesuse nimel, siis Jeesus teeb seda.
Palutu peab olema Sõna
ja Jumala tahte kohane, et Jumal Isa saaks austatud.
Ta lisab, et kui te palute
midagi Tema nimel, tahab Ta ka, et usuksite.
Uskuge, et seda, mida mina teen, teete ka teie.
Miks Jeesus räägib tegudest, mida Ta teeb?
Meie teeme neid tegusid ning veel suuremaid.
Järgmisena ütleb Ta, et küsige ja Ta teeb seda.
Miks küsimine ja tegude tegemine on pandud kokku?
Sellepärast et me tegutseksime, mitte ainult ei küsiks.
Näiteks küsid: "Palun, Isa, võidmist, Jeesuse nimel.
Palvetan oma venna eest
ja vajan läbimurret, et ta saaks terveks."
Ära küsi egoistlikel eesmärkidel vaid et keegi saaks sellest kasu
ning Jeesus ja Jumala riik saaks austatud.
Küsi ja tegutse.
Sa ei saa üksnes küsida vaid pead ka tegema sammu.
Piibel ütleb, et tegudeta usk on surnud.
See tähendab, et mul võib olla palju usku.
Võin paluda Jumalat: "Palun, et teeksid seda.
Usun, et teed seda ning Su vägi tuleb esile."
Võid käia konverentsil,
kus koged võidmist, kui keegi palvetab sinu eest
aga kui sa ei rakenda seda, st palveta kellegi pärast
või lähe tänavale, et rääkida kellelegi Jeesusest,
siis on see kui asjata, sest usk on tegudeta surnud.
Kui küsin Jumala käest ja usun, et saan selle -
Jeesus ütleb, et teeme samu tegusid, mis Tema -,
juhtub see sel eesmärgil, et ma ka teeksin sellega midagi.
Astun välja, ütlen midagi ja panen käed haigetele.
See kõik on vajalik, et Jumala riik saaks avalikuks.
Seega, tee kindlaks,
et kui sa midagi palud, ole valmis ka midagi tegema.
Viiendaks, Markuse 11:22.
"Ja Jeesus vastas neile: Olgu teil usku Jumalasse!"
Väga oluline on uskuda, et Jumala sõna on tõsi.
Ükskõik, mida sa tunned.
Ükskõik, mida tunneb su ihu, isegi kui oled valudes.
Jeesuse vermete tõttu oleme terveks tehtud.
Jeesus on andnud sulle terve mõistuse.
Usu Jumalasse ja Tema Sõnasse.
"Tõesti, ma ütlen teile, kes iganes ütleb tollele mäele:
"Kerki ja kukuta end merre!" ega kõhkle oma südames,
vaid usub, et see, mis ta räägib, sünnib, siis see saabki talle!"
Kuidas see mulle meeldib!
Seepärast ma ütlen teile:
"Kõike, mida te iganes palves endale palute -
uskuge, et te olete saanud ja see saabki teile!"
Mulle meeldib see kirjakoht.
Jumal ütleb, et küsige.
"Isa, Jeesuse nimel, palun Sinu võidmist.
Tänan Sind Püha Vaimu eest.
Palun, et õnnistaksid ja tervendaksid mu venna.
Isa, palun Sinu käest imet.
Võtan selle vastu ja usun, et teed seda minule.
Kuuluta seda!
Räägi seda välja.
Isa, Jeesuse nimel, usun, et Sinu vermete tõttu olen terve.
Ütle ja kuuluta seda.
Ta ütles seda tingimusega, et kui käsime mäel liikuda.
Paljud usuvad, et Jumal teeb midagi nende jaoks
ning Jumal on hea, kuid ei ütle seda välja.
Ütle välja, mida usud südames.
Piiblis öeldakse, et Jumala Sõna ei tule tühjalt tagasi
vaid viib täide selle, milleks ta oli saadetud.
Jumala Sõna su suus on kui sõnumitooja.
Kas pole võrratu!
Jumala Sõna sinu suus on teenija, mis teeb sinu käsu järgi.
Jumal vajab sõnu sinu suust.
Sinu sõnade pärast tuleb ingel.
Inglid ootasid Taanieli sõnu.
Nad ütlesid, et tulid, kuna Taaniel palvetas.
Hea, et Taaniel ütles midagi, rääkis Jumalaga ja prohveteeris.
Kui ta poleks seda teinud, poleks ingel saanud tulla.
Jumal tuleb meie sõnade tõttu.
Me peame ütlema mäele.
Ära ütle, et mägi on mu ees.
Jeesus on meile andnud meelevalla.
Ta on andnud meile väe
tallata madude ja skorpionide ning kogu saatana väe peal.
Ta ütles, et teeme suuremaid tegusid, sest Tema on läinud Isa juurde.
Ütle mäele - ja kui usud -, siis heidetakse mägi merre.
Pane tähele, et ühest korrast ei piisa.
Mõnikord öeldakse: "Saatan, seon su, mine ära!
Jäta rahule mu finantsid, lapsed ning pere."
Inglise keeles kasutatakse mitmust, st sõnu, mida öeldakse korduvalt.
Mida see tähendab?
Seda, et Jumala Sõna peab olema me suus
ja peame seda pidevalt rääkima, mitte tsiteerima üht kirjakohta.
Järjepidevus selles, mida Jumalalt palud.
Tõsta Jumala ette erinevad kirjakohad.
Psalm 103: "Kiida, mu hing, Issandat, ja ära unusta ainsatki tema heategu!"
Tema annab andeks kõik su ülekohtu, tema parandab kõik su tõved.
Tema lunastab mu elu hukatusest
ja ehib sind helduse ja halastusega nagu pärjaga."
Järgmisel päeval, Jesaja 53.
"Ta vermete tõttu olen terve ja Kristuses Jeesuses olen võitja."
Räägi jätkuvalt.
Kas tead, et sõnad, mida räägid päevast päeva
muutuvad koos tugevaks relvaks, et kiskuda maha iga mäe su elus?
Loodan, et see julgustab sind seisma usus.
Kui tekib viivitus, ei tähenda see äraütlemist.
Jumal tahab, et võitleksid head usuvõitlust.
Kuuendaks.
Siin öeldakse..
Leian, et see on Jumala riigi printsiip.
Jeesus ütleb, et kui palvetame, siis me ei tohi kahelda.
Ääretult oluline, et me ei käiks edasi-tagasi.
Kiitus Jumalale - usun, et ta on mu terveks teinud.
Ei, ma olen ikkagi haige,
ehk pole mind tervendanud, sest tunnen ikkagi valu.
Inimesed ütlevad tihti oma imest lahti.
Nad hävitavad oma ime, kui hakkavad kahtlema.
Kas usud, et Jumal on su tervendanud,
ükskõik, mis mu ihu ütleb ja kas sul on sümptomid või ei.
Jumala Sõna on tõde ning pean seisma Jumala Sõnal.
Tahan sulle kinnitada, et su elus võib langeda iga mägi,
kui teed kindla otsuse, et seisad usus.
Piiblis hoiatatakse,
et me ei kõhkleks ja küsiksime kahtlemata.
Kes kahtleb, ei saa Jumala käest midagi.
Seitsmendaks, mis on samuti Jumala kuningriigi printsiip.
Tahan sellega lõpetada.
Jeesus andis palvemudeli - meieisapalve.
Seitsmendaks, palu meieisapalvet.
Kas tead seda palvet?
Palu minuga Matteuse 6:9-13: "Meie Isa, kes Sa oled taevas!
Pühitsetud olgu Sinu nimi!
Sinu riik tulgu, sinu tahtmine sündigu
nagu taevas, nõnda ka maa peal.
Meie igapäevast leiba anna meile tänapäev!
Ja anna meile andeks meie võlad,
nagu meiegi andeks anname oma võlglastele!
Ja ära saada meid kiusatusse vaid päästa meid ära kurjast!
Sest sinu päralt on riik ja vägi ja au igavesti. Aamen."
Sellega palvetas Jeesus kõige eest.
Ta austas Isa: "Isa, kes Sa oled taevas!"
Ta rääkis varustusest.
Ta palus andeks.
See palve katab kõik eluvaldkonnad.
Kui lähed taevasse panka, Jumala trooni ehk altari ette,
kui sa esitad eestpalve, siis kasuta seitset palveviisi.
Isa, tänan Sind iga inimese eest, kes seda saadet kuulab.
Palun, et nad saaksid usus julgustust,
sest Sina vastad palvetele, et Sa pole neid unustanud.
Palun, et nad seisaksid Sõnal ning usuksid ja räägiksid seda,
samuti paneksid usu tegudesse ning näeksid imesid ja tunnustähti.
Tänan Sind, Isa, Su Sõna eest!
Tänan, et usk tärkab igas inimeses.
Jumal õnnistagu sind!
Loodan, et nautisid seda saadet.
Meil on veel rohkem õpetust, et teie palved oleksid efektiivsed.
Olen Juennine Fox.
Meil oli koos tore aeg, mil õppisime Jumala sõna.
Nende saadete jooksul näed, mida Jumal teeb su elus,
kui õpid Jumala sõna ning avastad palve väge.
Jumal õnnistagu sind!
TERVENEMINE KUULUB SULLE
Taevas TV7 on toonud sõnumi päästest ja tervenemisest
tuhandetele Soomes, Rootsis, Eestis ja kogu maailmas.
Kui saade on sind puudutanud, on sul võimalus midagi teha.
Selleks võid helistada annetustelefonil 900 1777.
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Ülle Berg